Ja die Add-A-room sal aan die kant van 'n rally ook werk. Jy moet net seker maak dat daar 'n horisontale paal van die kant van die karavaan na die hoek paal toe is.
Jy kan 'n horisontale paal net laer tussen karavaan kant en die hoekpaal van die awning instaleer dan sal die Add-A-Room werk. Die paal sal net 'n spesiale bracket moet hê wat om die regop hoekpaal vas klamp.
Ek is bevrees ek is besig om julle ouens verkeerd te verstaan, of liewer, glad nie te verstaan nie. Help my asb. reg as ek die kat aan die stert beet het.
My verstaan van 'n Add-a-room, terloops, ek het een vir my Jurgens gehad, is dat dit met ritsluiters aan die hoof tent geheg word. Hier teenoor is die Multi-room, ek het tans nog een vir my Romany, glad nie afhanklik van ritsluiters nie, maar benodig slegs 'n horisontale en vertikale kant paal om teenaan die hoof tent of rallye tent te staan. Inteendeel, indien jy daardie twee pale met guy ropes kan staan maak kan die Multi-room op sy eie staan gemaak word sonder dat die hoof tent of rallye opgeslaan word.
Wees ook versigtig indien jy een laat maak. Daar is 'n verskil tussen die digtheid van "dak" seil en "muur" seil. Indien die vervaardiger muur seil vir die dak gebruik gaan daardie tent se dak soos 'n sif lek. Vra my, hulle moes my Jurgens een se dak oor maak met die regte seil. Uiteraard was dit nie die nuwerwetse ripstop nie.
Dan het ek hom ook sonder die ritsluiters saam met die Rally gebruik. En ek het hom net as 'n tent op sy eie gebruik deur 'n ekstra stel pale te maak.
Dan het beide die wat ek gehad het ingeboude grondseile gehad. Die een was 'n 1995 model en die ander 'n 2000 model.